CELEX: 32017D0944
Language: bg
Date: 2017-05-18 00:00:00
Title: Решение за изпълнение (ЕС) 2017/944 на Съвета от 18 май 2017 година относно автоматизирания обмен на данни по отношение на дактилоскопични данни в Латвия и за замяна на Решение 2014/911/ЕС

2.6.2017   
            
            
               BG
            
            
               Официален вестник на Европейския съюз
            
            
               L 142/87
            
         РЕШЕНИЕ ЗА ИЗПЪЛНЕНИЕ (ЕС) 2017/944 НА СЪВЕТА
   от 18 май 2017 година
   относно автоматизирания обмен на данни по отношение на дактилоскопични данни в Латвия и за замяна на Решение 2014/911/ЕС
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Решение 2008/615/ПВР на Съвета от 23 юни 2008 година относно засилването на трансграничното сътрудничество, по-специално в борбата срещу тероризма и трансграничната престъпност (1), и по-специално член 33 от него,
   като взе предвид становището на Европейския парламент (2),
   като има предвид, че:
   
               (1)
            
            
               В съответствие с член 25, параграф 2 от Решение 2008/615/ПВР предоставянето на лични данни, съгласно посоченото решение, не може да се осъществи преди общите разпоредби за защита на данните, съдържащи се в глава 6 от същото решение, да бъдат въведени в националното законодателство на територията на държавите членки, участващи в такова предоставяне.
            
         
               (2)
            
            
               Член 20 от Решение 2008/616/ПВР на Съвета (3) предвижда, че проверката дали условието, посочено в съображение 1, е изпълнено по отношение на автоматизирания обмен на данни в съответствие с глава 2 от Решение 2008/615/ПВР се прави въз основа на доклад за оценка, който се изготвя на базата на въпросник, посещение за оценка и пилотно изпитване.
            
         
               (3)
            
            
               На Съвета е представен доклад за цялостна оценка, в който са обобщени резултатите от въпросника, посещението за оценка и пилотното изпитване относно обмена на дактилоскопични данни в Латвия.
            
         
               (4)
            
            
               С приемането на Решение 2014/911/ЕС на Съвета (4) Съветът направи заключението, че Латвия е въвела изцяло общите разпоредби относно защитата на данните съгласно глава 6 от Решение 2008/615/ПВР и има правото да получава и да предоставя лични данни съгласно член 9 от посоченото решение, считано от 4 декември 2014 г., както и че докладът за оценка е одобрен съгласно член 25, параграф 2 от Решение 2008/615/ПВР.
            
         
               (5)
            
            
               Настоящото решение заменя Решение 2014/911/ЕС, което беше отменено от Съда на Европейския съюз („Съда“) с негово решение от 22 септември 2016 г. по съединени дела C-14/15 и C-116/15. С това решение Съдът постанови, че действието на Решение 2014/911/ЕС се запазва до влизането в сила на нов акт, който да го замени. Следователно, считано от деня на влизане в сила на настоящото решение, Решение 2014/911/ЕС престава да поражда правно действие.
            
         
               (6)
            
            
               С оглед гарантиране на непрекъснато получаване и предоставяне на лични данни съгласно член 9 от Решение 2008/615/ПВР влизането в сила на настоящото решение не следва да засяга валидността на автоматизирания обмен на данни, извършван от държавите членки съгласно Решение 2014/911/ЕС. Държавите членки, които са получили лични данни съгласно Решение 2014/911/ЕС, следва да продължат да имат правото да обработват по-нататък тези данни на национално равнище или между държавите членки за целите, посочени в член 26 от Решение 2008/615/ПВР.
            
         
               (7)
            
            
               Член 33 от Решение 2008/615/ПВР възлага на Съвета изпълнителни правомощия с оглед на приемането на мерки, необходими за изпълнението на въпросното решение, по-специално по отношение на получаването и предоставянето на лични данни съгласно същото решение. Тъй като условията и редът за упражняване на тези изпълнителни правомощия са изпълнени и съответната процедура е спазена, следва да бъде прието решение за изпълнение относно автоматизирания обмен на данни по отношение на дактилоскопични данни по отношение на Латвия, което да замени отмененото решение и да даде възможност на тази държава членка да продължи да получава и да предоставя лични данни съгласно член 9 от Решение 2008/615/ПВР.
            
         
               (8)
            
            
               Дания е обвързана от Решение 2008/615/ПВР и поради това участва в приемането и прилагането на настоящото решение, което се отнася за изпълнението на Решение 2008/615/ПВР.
            
         
               (9)
            
            
               Обединеното кралство и Ирландия са обвързани от Решение 2008/615/ПВР и поради това участват в приемането и прилагането на настоящото решение, което се отнася за изпълнението на Решение 2008/615/ПВР,
            
         ПРИЕ НАСТОЯЩОТО РЕШЕНИЕ:
   Член 1
   За целите на автоматизираното търсене на дактилоскопични данни Латвия продължава да има правото да получава и да предоставя лични данни съгласно член 9 от Решение 2008/615/ПВР.
   Член 2
   1.   Решение 2014/911/ЕС спира да поражда правно действие, считано от датата на влизане в сила на настоящото решение, без да се засяга валидността на автоматизирания обмен на данни, извършван съгласно посоченoтo решениe от държавите членки.
   2.   Държавите членки, които са получили лични данни съгласно Решение 2014/911/ЕС, продължават да имат правото да обработват по-нататък тези данни на национално равнище или между държавите членки за целите, посочени в член 26 от Решение 2008/615/ПВР.
   Член 3
   Настоящото решение влиза в сила в деня след публикуването му в Официален вестник на Европейския съюз.
   
   Настоящото решение се прилага в съответствие с Договорите.
   
      Съставено в Брюксел на 18 май 2017 година.
      
         
            За Съвета
         
         
            Председател
         
         C. ABELA
      
   
   
      (1)  ОВ L 210, 6.8.2008 г., стр. 1.
   
      (2)  Становище от 5 април 2017 г. (все още непубликувано в Официален вестник).
   
      (3)  Решение 2008/616/ПВР на Съвета от 23 юни 2008 г. за изпълнение на Решение 2008/615/ПВР относно засилването на трансграничното сътрудничество, по-специално в борбата срещу тероризма и трансграничната престъпност (ОВ L 210, 6.8.2008 г., стр. 12).
   
      (4)  Решение 2014/911/ЕС на Съвета от 4 декември 2014 година за започване на автоматизиран обмен на данни по отношение на дактилоскопични данни в Латвия (ОВ L 360, 17.12.2014 г., стр. 28).